Tõsi, ma läksin seekordsesse laagrisse kõhkluste ja kahtlustega, sest suvises laagris kuuldu ei olnud just koorimuusika kõrgem klass. Kuna koor otsustas proovida laulupeole pääsu ausat teed pidi,  konkursiga (mitte libedaid-hämaraid teid pidi, et kallid väliseestlased, teie ikka saate, mis sest, et viisi ei pea), siis pidime seekordses laagris kohustuslikud lood salvestama. Marguste "See on Eesti" ja Tormise "Laulu algus" ei ole just lihtsad laulud, eriti veidi vähem kui sajapealise segakoori jaoks, kes saab aastas kokku kolmel-neljal korral paariks päevaks ning kelle hulgas on väga erinevate muusikaliste võimete ning teadmistega inimesed. Laulude partiid olid küll kodus õppimiseks varem salvestatud ning  kes tahtis ja sai, see proovis, aga ega niisugune mehaaniline tampimine vähese kogemusega koorilauljat lõpuni välja ei aita. Ehk: olgu video kui hea tahes, karu selle järgi tantsima ei pane :D